הסופר והמאייר מוריס סנדק מת היום (שלישי) בגיל 83, ככל הנראה מסיבוכי שבץ בו לקה לאחרונה. סנדק זכה לתהילתו לאחר שפרסם עשרות ספרי ילדים, ביניהם הספר “ארץ יצורי הפרא”, אשר הפך לקלאסיקה ספרותית אמיתית.
סנדק נולד בשנת 1928 בברוקלין, ניו יורק, ולאורך הקריירה שלו זכה במספר פרסים יוקרתיים, ביניהם הפרס על שם האנס כריסטיאן אנדרסון, אותו קיבל בשוודיה בשנת 1970.
מלבד הספר “ארץ יצורי הפרא”, אשר יצא לאור בשנת 1963, חתום סנדק גם על יצירות כמו “היגלטי פיגלטי פופ”, “The Sign on Rosie’s Door”, “In the Night Kitchen”, ועוד.
סנדק היה הומוסקסואל מוצהר, אשר חלק את חייו אם בן זוגו, הפסיכיאטר יוג’ן ג’לין, במשך 50 שנה. בשנת 2007 מת גלין מסרטן הריאות. ספרו האחרון היה “Bumble-Ardy”, אשר יצא בשנה שעברה. זה היה הספר הראשון אותו כתב וגם אייר מאז שנות ה-80.